Jong man help ouma op die roltrapDie foto van die 19-jairge Alujwyon Williams wat die ouma op die roltrap help, word wyd op sosiale media gedeel ŉ Foto van ŉ jong man wat ŉ ouma op ŉ roltrap help, wat te bang was om self op te klim, word wyd op sosiale media gedeel. Leah Kerr van Indiana in Amerika, is op 26 Augustus saam met haar ma en twee dogtertjies na ŉ winkelsentrum in Fort Wayne. “Ek het al die pakkies in my hande gehad en het probeer om die twee meisies se hande ook vas te hou toe ons by die roltrap afgaan. Eers nadat ons opgeklim het, het ek besef ouma is te bang om op te klim,” het sy verduidelik. “Ek het vreeslik sleg gevoel toe ek sien hoe sy weer en weer probeer om op te klim. Mense het om haar geloop en haar gestamp of haar gevra om een kant toe te staan, totdat hierdie wonderlike man haar gesien het. Hy was nie te skaam om haar te help nie en hy het die hele pad na onder haar hand bly vashou en haar weer gehelp om af te klim. Baie, baie dankie vir hom.” Die 19-jairge Alujwyon Williams het op Leah se plasing kommentaar gelewer en gesê hy sou nooit kon raai deur net homself te wees sou hom só baie erkenning gee nie. “Dankie daarvoor, en dit was regtig net ŉ plesier. Ek is dankbaar om deel te kan wees van ŉ storie wat mense se harte aanraak.”